CELEX: 31984R3524
Language: el
Date: 1984-12-14 00:00:00
Title: Κανονισμός (ΕΟΚ) αριθ. 3524/84 της Επιτροπής της 14ης Δεκεμβρίου 1984 περί καταργήσεως του κανονισμού (ΕΟΚ) αριθ. 2799/84 περί παύσεως της αλιείας της γλώσσας από πλοία με σημαία της Δανίας

Avis juridique important

|

31984R3524

Κανονισμός (ΕΟΚ) αριθ. 3524/84 της Επιτροπής της 14ης Δεκεμβρίου 1984 περί καταργήσεως του κανονισμού (ΕΟΚ) αριθ. 2799/84 περί παύσεως της αλιείας της γλώσσας από πλοία με σημαία της Δανίας  

Επίσημη Εφημερίδα αριθ. L 328 της 15/12/1984 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 3524/84 ΤΗΣ ΕΠΙΤΡΟΠΗΣ  της 14ης Δεκεμβρίου 1984  περί καταργήσεως του κανονισμού (ΕΟΚ) αριθ. 2799/84 περί παύσεως της αλιείας της γλώσσας από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2799/84 της Επιτροπής (3) έπαυσε την αλιεία της γλώσσας στα ύδατα των διαιρέσεων CIEM II a (ζώνη ΕΟΚ) και IV από πλοία με σημαία της Δανίας ή νηολογημένα στη Δανία, από τις 4 Οκτωβρίου 1984·  ότι το Ηνωμένο Βασίλειο μεταβίβασε στη Δανία, στις 14 Νοεμβρίου 1984, 50 τόνους από τις ποσοστώσεις της γλώσσας στα ύδατα των διαιρέσεων CIEM II a (ζώνη ΕΟΚ) και IV· ότι, κατά συνέπεια, πρέπει να επιτραπεί η αλιεία γλώσσας στα ύδατα των διαιρέσεων CIEM II a (ζώνη ΕΟΚ) και IV στα σκάφη με σημαία της Δανίας ή που είναι νηολογημένα στη Δανία· ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 2799/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Καταργείται ο κανονισμός (ΕΟΚ) αριθ. 2799/84.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 14 Νοεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Δεκεμβρίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 263 της 3. 10. 1984, σ. 28.